Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Nem csak Orbán Viktor miniszterelnök, hanem Karácsony Gergely főpolgármester szerint is indokolt a szigorítás Budapesten, ezért elrendelte, hogy a BKK járataira csak valamilyen arcot eltakaró kendővel, sállal vagy maszkkal lehet felszállni április 27-től - tudta meg a hvg.hu. Információink szerint a döntéssel a kerületi polgármesterek is egyetértettek.

Nem sokkal később Karácsony Gergely főpolgármester ezt a Facebook-oldalán is bejelentette.

Az érettségi miatt május 4-étől sűrűbben közlekednek majd a járatok, hogy így csökkentsék a tumultust.

Karácsony Gergely a hétvégére ismét lezárja a Margit-szigetet 9-20 óra között, és a III. kerülettel egyeztetve az Óbudai-szigetet és a Római-partot. Húsvétkor is hasonló döntést hozott, igaz, akkor a Margit-sziget este 10-ig volt lezárva.

A maszk - vagy valamilyen kendő - előírása nem egyedi: Bécsben április 13-tól kötelező ebben felszállni a tömegközlekedésre. Székesfehérvár fideszes polgármestere, Cser-Palkovics András ennél szigorúbb intézkedéseket hozott, a hétvégre kötelezővé tette a maszkviselést a közterületen. Tudomásunk szerint ilyen a fővárosban nem merült fel.